killabodhi

(ÄÄRIPÄÄT) Soldiers of Odin -koulukyytijärjestö levittää toimintaansa myös Helsinkiin. Helsingin jaostoa edustavaharmittelee sitä, että viime aikoina järjestön jäseniä on pyritty rajusti leimaamaan.Esimerkiksi Ofodin itse on tuomittu monta kertaa väkivaltarikoksista, muun muassa kahdesti puolisonsa pahoinpitelystä. Ofodinin itsensä mukaan kyseessä oli joka kerta perusteltu maahanmuuton kritisoiminen.”Valitettavasti niinsanotut suvaitsevaiset haluavat leimata kotiväkivallaksi kaiken, missä puoliso hakataan ja potkitaan sairaalaan. He eivät suvaitsisi yhteiskunnassa mitään, mikä ei sovi heidän omaan ajatusmaailmaansa ja mihin liittyy puolison tärykalvojen ja hampaiden rikkoutuminen päähän potkimisen seurauksena”, Ofodin ihmettelee.Julkisuudessa on puhuttu paljon siitä, miten keskustelu aiheesta on mennyt ääripäiden huuteluksi poteroista. Ofodin allekirjoittaa tämän.”Minusta on käsittämätöntä, että julkisuudessa pääsevät jatkuvasti ääneen ne, joiden mielestä puolison potkiminen kasvoihin on kotiväkivaltaa. Terveen isänmaallinen maahanmuuttokritiikki halutaan vaientaa tällä tavoin leimaamalla!”Ofodin toivookin medialta lisää rakentavaa keskustelua, jossa kaiken puolison hakkaamisen kieltämistä fanaattisesti ajava suvaitsevaisto uskaltautuisi keskustelemaan myös niiden kanssa, jotka haluavat kyseenalaistaa heidän ajattelutapansa. Tämän toiveen ovat muun muassa sosiaalisessa mediassa allekirjoittaneet useat tolkun ihmiset, jotka toivovat ääripäiden lähestymistä ja yhteiskuntaa, jossa puolisoa voi hakata jonkin verran nykyistä enemmän.